CELEX: 32005D0384
Language: sk
Date: 2005-05-12 00:00:00
Title: 2005/384/ES: Rozhodnutie Komisie z 12. mája 2005, ktorým sa menia a dopĺňajú rozhodnutia 2000/45/ES, 2001/405/ES, 2001/688/ES, 2002/255/ES a 2002/747/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom [oznámené pod číslom K(2005) 1446]  (Text s významom pre EHP)

20.5.2005   
            
            
               SK
            
            
               Úradný vestník Európskej únie
            
            
               L 127/20
            
         
      ROZHODNUTIE KOMISIE
   
   z 12. mája 2005,
   ktorým sa menia a dopĺňajú rozhodnutia 2000/45/ES, 2001/405/ES, 2001/688/ES, 2002/255/ES a 2002/747/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom
   [oznámené pod číslom K(2005) 1446]
   (Text s významom pre EHP)
   (2005/384/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), najmä na druhý pododsek jeho článku 6 ods. 1,
   po porade s Radou pre udeľovanie environmentálnej značky,
   keďže:
   
               (1)
            
            
               Platnosť definície skupiny výrobkov a ekologických kritérií stanovených v rozhodnutí Komisie 2000/45/ES zo 17. decembra 1999 ustanovujúcom ekologické kritériá pre udelenie environmentálnej značky Spoločenstva práčkam (2) sa skončí 30. novembra 2006.
            
         
               (2)
            
            
               Platnosť definície skupiny výrobkov a ekologických kritérií stanovených v rozhodnutí Komisie 2001/405/ES zo 4. mája 2001, ktorým sa ustanovujú ekologické kritériá na udelenie environmentálnej značky Spoločenstva výrobkom z tissue papiera (3), sa skončí 5. mája 2006.
            
         
               (3)
            
            
               Platnosť definície skupiny výrobkov a ekologických kritérií stanovených v rozhodnutí Komisie 2001/688/ES z 28. augusta 2001, ktorým sa ustanovujú ekologické kritériá na udelenie environmentálnej značky Spoločenstva pôdnym meliorátorom a rastovým médiám (4), sa skončí 29. augusta 2006.
            
         
               (4)
            
            
               Platnosť rozhodnutia Komisie 2002/255/ES z 25. marca 2002, ktorým sa ustanovujú ekologické kritériá na udelenie environmentálnej značky Spoločenstva televízorom (5), sa skončí 31. marca 2006.
            
         
               (5)
            
            
               Platnosť rozhodnutia Komisie 2002/747/ES z 9. septembra 2002, ktorým sa ustanovujú revidované ekologické kritériá udeľovania environmentálnej značky Spoločenstva na svetelné zdroje a ktorým sa mení a dopĺňa rozhodnutie 1999/568/ES (6), sa skončí 31. augusta 2006.
            
         
               (6)
            
            
               Podľa nariadenia (ES) č. 1980/2000 sa uskutočnil včasný prieskum ekologických kritérií, ako aj s nimi súvisiacich požiadaviek na posudzovanie a overovanie, ktoré boli stanovené týmito rozhodnutiami.
            
         
               (7)
            
            
               Na základe prieskumu týchto kritérií a požiadaviek je primerané predĺžiť obdobie platnosti ekologických kritérií a požiadaviek o jeden rok.
            
         
               (8)
            
            
               Vzhľadom na to, že povinnosť prieskumu podľa nariadenia (ES) č. 1980/2000 sa vzťahuje len na ekologické kritériá a požiadavky na posudzovanie a overovanie, je primerané, aby rozhodnutia 2002/255/ES a 2002/747/ES nestratili účinnosť.
            
         
               (9)
            
            
               Rozhodnutia 2000/45/ES, 2001/405/ES, 2001/688/ES, 2002/255/ES a 2002/747/ES by sa preto mali zodpovedajúcim spôsobom zmeniť a doplniť.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
            
         PRIJALA TOTO ROZHODNUTIE:
   Článok 1
   Článok 3 rozhodnutia 2000/45/ES sa nahrádza takto:
   
      „Článok 3
      Ekologické kritériá pre skupinu výrobkov ‚práčky’, ako aj s nimi súvisiace požiadavky na posudzovanie a overovanie sú platné do 30. novembra 2007.“
   
   Článok 2
   Článok 3 rozhodnutia 2001/405/ES sa nahrádza takto:
   
      „Článok 3
      Ekologické kritériá pre skupinu výrobkov ‚výrobky z tissue papiera’, ako aj s nimi súvisiace požiadavky na posudzovanie a overovanie sú platné do 4. mája 2007.“
   
   Článok 3
   Článok 3 rozhodnutia 2001/688/ES sa nahrádza takto:
   
      „Článok 3
      Ekologické kritériá pre skupinu výrobkov ‚pôdne meliorátory a rastové médiá’, ako aj s nimi súvisiace požiadavky na posudzovanie a overovanie sú platné do 28. augusta 2007.“
   
   Článok 4
   Článok 4 rozhodnutia 2002/255/ES sa nahrádza takto:
   
      „Článok 4
      Ekologické kritériá pre skupinu výrobkov ‚televízory’, ako aj s nimi súvisiace požiadavky na posudzovanie a overovanie sú platné do 31. marca 2007.“
   
   Článok 5
   Článok 5 rozhodnutia 2002/747/ES sa nahrádza takto:
   
      „Článok 5
      Ekologické kritériá pre skupinu výrobkov ‚svetelné zdroje’, ako aj s nimi súvisiace požiadavky na posudzovanie a overovanie sú platné do 31. augusta 2007.“
   
   Článok 6
   Toto rozhodnutie je určené členským štátom.
   
      V Bruseli 12. mája 2005
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 237, 21.9.2000, s. 1.
   
      (2)  Ú. v. ES L 16, 21.1.2000, s. 74. Rozhodnutie zmenené a doplnené rozhodnutím 2003/240/ES (Ú. v. EÚ L 89, 5.4.2003, s. 16).
   
      (3)  Ú. v. ES L 142, 29.5.2001, s. 10.
   
      (4)  Ú. v. ES L 242, 12.9.2001, s. 17.
   
      (5)  Ú. v. ES L 87, 4.4.2002, s. 53.
   
      (6)  Ú. v. ES L 242, 10.9.2002, s. 44.